plato-philosophy.leges 5.744
καὶ δὴ καὶ νῦν ἣν διεξερχόμεθα πολιτείαν , εἰ μὲν τὰς τιμὰς οὕτω τάττεται , ὀρθῶς νενομοθέτηται · εἰ δέ τις τῶν προσταττομένων αὐτόθι νόμων σωφροσύνης ἔμπροσθεν ὑγίειαν ἐν τῇ πόλει φανεῖται ποιῶν τιμίαν , ἢ πλοῦτον ὑγιείας καὶ τοῦ σωφρονεῖν , οὐκ ὀρθῶς ἀναφανεῖται τιθέμενος . τοῦτʼ οὖν δὴ πολλάκις ἐπισημαίνεσθαι χρὴ τὸν νομοθέτην—τί τε βούλομαι ; καὶ εἴ μοι συμβαίνει τοῦτο ἢ καὶ ἀποτυγχάνω τοῦ σκοποῦ;—καὶ οὕτω τάχʼ ἂν ἴσως ἐκ τῆς νομοθεσίας αὐτός τε ἐκβαίνοι καὶ τοὺς ἄλλους ἀπαλλάττοι , κατʼ ἄλλον δὲ τρόπον οὐδʼ ἂν ἕνα ποτέ.ὁ δὴ λαχὼν κεκτήσθω , φαμέν , τὸν κλῆρον ἐπὶ τούτοις οἷς εἰρήκαμεν . ἦν μὲν δὴ καλὸν καὶ τἆλλα ἴσα πάντʼ ἔχοντα ἕνα ἕκαστον ἐλθεῖν εἰς τὴν ἀποικίαν · ἐπειδὴ δὲ οὐ δυνατόν , ἀλλʼ ὁ μέν τις πλείω κεκτημένος ἀφίξεται χρήματα , ὁ δʼ ἐλάττονα , δεῖ δὴ πολλῶν ἕνεκα , τῶν τε κατὰ πόλιν καιρῶν ἰσότητος ἕνεκα , τιμήματα ἄνισα γενέσθαι , ἵνα ἀρχαί τε καὶ εἰσφοραὶ καὶ διανομαί , τὴν τῆς ἀξίας ἑκάστοις τιμὴν μὴ κατʼ ἀρετὴν μόνον τήν τε προγόνων καὶ τὴν αὑτοῦ , μηδὲ κατὰ σωμάτων ἰσχῦς καὶ εὐμορφίας , ἀλλὰ καὶ κατὰ πλούτου χρῆσιν καὶ πενίαν , τὰς τιμάς τε καὶ ἀρχὰς ὡς ἰσαίτατα τῷ ἀνίσῳ συμμέτρῳ δὲ ἀπολαμβάνοντες μὴ διαφέρωνται . τούτων χάριν τέτταρα μεγέθει τῆς οὐσίας τιμήματα ποιεῖσθαι χρεών , πρώτους καὶ δευτέρους καὶ τρίτους καὶ τετάρτους , ἤ τισιν ἄλλοις προσαγορευομένους ὀνόμασιν , ὅταν τε μένωσιν ἐν τῷ αὐτῷ τιμήματι καὶ ὅταν πλουσιώτεροι ἐκ πενήτων καὶ ἐκ πλουσίων πένητες γιγνόμενοι μεταβαίνωσιν εἰς τὸ προσῆκον ἕκαστοι ἑαυτοῖσιν τίμημα.τόδε δʼ ἐπὶ τούτοις αὖ νόμου σχῆμα ἔγωγε ἂν τιθείην ὡς ἑπόμενον . δεῖ γὰρ ἐν πόλει που , φαμέν , τῇ τοῦ μεγίστου νοσήματος οὐ μεθεξούσῃ , ὃ διάστασιν ἢ στάσιν ὀρθότερον ἂν εἴη κεκλῆσθαι , μήτε πενίαν τὴν χαλεπὴν ἐνεῖναι παρά τισιν τῶν πολιτῶν μήτε αὖ πλοῦτον , ὡς ἀμφοτέρων τικτόντων ταῦτα ἀμφότερα · νῦν οὖν ὅρον δεῖ τούτων ἑκατέρου τὸν νομοθέτην φράζειν . ἔστω δὴ πενίας μὲν ὅρος ἡ τοῦ κλήρου τιμή , ὃν δεῖ μένειν καὶ ὃν ἄρχων οὐδεὶς οὐδενί ποτε περιόψεται ἐλάττω γιγνόμενον , τῶν τε ἄλλων κατὰ ταὐτὰ οὐδεὶς ὅστις φιλότιμος ἐπʼ ἀρετῇ .
Lemmas: καί δή καί νῦν ὅς διεξέρχομαι πολιτεία , εἰ μέν ὁ τιμή οὕτως τάσσω , ὀρθός νομοθετέω · εἰ δέ τις ὁ προστάσσω αὐτόθι νόμος σωφροσύνη ἔμπροσθεν ὑγίεια ἐν ὁ πόλις φαίνω ποιέω τίμιος , ἤ πλοῦτος ὑγίεια καί ὁ σωφρονέω , οὐ ὀρθός ἀναφαίνω τίθημι . οὗτος οὖν δή πολλάκις ἐπισημαίνω χρή ὁ νομοθέτης τε βούλομαι ; καί εἰ ἐγώ συμβαίνω οὗτος ἤ καί ἀποτυγχάνω ὁ σκοπός οὕτως τάχα ἄν ἴσως ἐκ ὁ νομοθεσία αὐτός τε ἐκβαίνω καί ὁ ἄλλος ἀπαλλάσσω , κατά ἄλλος δέ τρόπος οὐδέ ἄν εἷς ὁπότε δή λαγχάνω κτάομαι , φημί , ὁ κλῆρος ἐπί οὗτος ὅς λέγω . εἰμί μέν δή καλός καί ἄλλος ἴσος πᾶς ἔχω εἷς ἕκαστος ἔρχομαι εἰς ὁ ἀποικία · ἐπειδή δέ οὐ δυνατός , ἀλλά ὁ μέν τις πολύς κτάομαι ἀφικνέομαι χρῆμα , ὁ δέ ἐλαχύς , δέω δή πολύς ἕνεκα , ὁ τε κατά πόλις καιρός ἰσότης ἕνεκα , τίμημα ἄνισος γίγνομαι , ἵνα ἀρχή τε καί εἰσφορά καί διανομή , ὁ ὁ ἀξία ἕκαστος τιμή μή κατά ἀρετή μόνος ὁ τε πρόγονος καί ὁ ἑαυτοῦ , μηδέ κατά σῶμα ἰσχύς καί εὐμορφία , ἀλλά καί κατά πλοῦτος χρῆσις καί πενία , ὁ τιμή τε καί ἀρχή ὡς ἰσαίτατος ὁ ἄνισος σύμμετρος δέ ἀπολαμβάνω μή διαφέρω . οὗτος χάριν τέσσαρες μέγεθος ὁ οὐσία τίμημα ποιέω χρεών , πρῶτος καί δεύτερος καί τρίτος καί τέταρτος , ἤ τις ἄλλος προσαγορεύω ὄνομα , ὅταν τε μένω ἐν ὁ αὐτός τίμημα καί ὅταν πλούσιος ἐκ πένης καί ἐκ πλούσιος πένης γίγνομαι μεταβαίνω εἰς ὁ προσήκω ἕκαστος ἑαυτοῦ τίμημα δέ ἐπί οὗτος αὖ νόμος σχῆμα ἐγώ ἄν τίθημι ὡς ἕπομαι . δέω γάρ ἐν πόλις που , φημί , ὁ ὁ μέγας νόσημα οὐ μετέχω , ὅς διάστασις ἤ στάσις ὀρθός ἄν εἰμί καλέω , μήτε πενία ὁ χαλεπός ἔνειμι παρά τις ὁ πολίτης μήτε αὖ πλοῦτος , ὡς ἀμφότερος τίκτω οὗτος ἀμφότερος · νῦν οὖν ὅρος δέω οὗτος ἑκάτερος ὁ νομοθέτης φράζω . εἰμί δή πενία μέν ὅρος ὁ ὁ κλῆρος τιμή , ὅς δέω μένω καί ὅς ἄρχω οὐδείς οὐδείς ποτέ περιοράω ἐλαχύς γίγνομαι , ὁ τε ἄλλος κατά αὐτός οὐδείς ὅστις φιλότιμος ἐπί ἀρετή .